**КОМИ РЕСПУБЛИКАСА ВЕСЬКӦДЛАН КОТЫРЛӦН**

ШУӦМ

**«Гражданалы, кодъяс налӧн мыжтӧг лоӧмторъяс понда веськалісны сьӧм серти судзсьытӧмлунӧ, ӧтпырся сьӧма отсӧг сетӧм вылӧ социальнӧй мынтысьӧмъяс йылысь» Коми Республикаса Оланпас олӧмӧ пӧртӧм йылысь» Коми Республикаса Веськӧдлан котырлӧн**

**2008 во моз тӧлысь 29 лунся 222 №-а шуӧмӧ**

**вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны «Гражданалы, кодъяс налӧн мыжтӧг лоӧмторъяс понда веськалісны сьӧм серти судзсьытӧмлунӧ, ӧтпырся сьӧма отсӧг сетӧм вылӧ социальнӧй мынтысьӧмъяс йылысь» Коми Республикаса Оланпас олӧмӧ пӧртӧм йылысь» Коми Республикаса Веськӧдлан котырлӧн 2008 во моз тӧлысь 29 лунся 222 №-а шуӧмӧ вежсьӧмъяс содтӧд серти.

2. Тайӧ шуӧмыс вынсялӧ сійӧс официальнӧя йӧзӧдан лунсянь дас лун бӧрын.

Коми Республикаса Юралысь В. Гайзер

Сыктывкар

2012 вося лӧддза-номъя тӧлысь 25 лун

264 №

Коми Республикаса Веськӧдлан котырлӧн

2012 во лӧддза-номъя тӧлысь 5 лунся

264 №-а шуӧм дорӧ

СОДТӦД

«Гражданалы, кодъяс налӧн мыжтӧг лоӧмторъяс понда веськалісны сьӧм серти судзсьытӧмлунӧ, ӧтпырся сьӧма отсӧг сетӧм вылӧ социальнӧй мынтысьӧмъяс йылысь» Коми Республикаса Оланпас олӧмӧ пӧртӧм йылысь» Коми Республикаса Веськӧдлан котырлӧн

2008 во моз тӧлысь 29 лунся 222 №-а шуӧмӧ пыртан

**вежсьӧмъяс**

«Гражданалы, кодъяс налӧн мыжтӧг лоӧмторъяс понда веськалісны сьӧм серти судзсьытӧмлунӧ, ӧтпырся сьӧма отсӧг сетӧм вылӧ социальнӧй мынтысьӧмъяс йылысь» Коми Республикаса Оланпас олӧмӧ пӧртӧм йылысь» Коми Республикаса Веськӧдлан котырлӧн 2008 во моз тӧлысь 29 лунся 222 №-а шуӧмын:

Гражданалы, кодъяс налӧн мыжтӧг лоӧмторъяс понда веськалісны сьӧм серти судзсьытӧмлунӧ, ӧтпырся сьӧма отсӧг сетӧм вылӧ социальнӧй мынтысьӧмъяс индан да мынтан пӧрадок, мында да условиеяс йылысь положениеын, мый вынсьӧдӧма шуӧмӧн (1 №-а содтӧд) (водзӧ - Положение):

1) 2 пункт гижны тадзи:

«2. Сьӧма отсӧг индыссьӧ гражданалы, кодъяс олӧны Коми Республикаын, кодъяс эз босьтлыны сьӧма отсӧгӧн канмусянь социальнӧй отсӧг Коми Республикаса канмусянь социальнӧй отсӧг йылысь оланпастэчас серти, «Гражданалы, кодъяс налӧн мыжтӧг лоӧмторъяс понда веськалісны сьӧм серти судзсьытӧмлунӧ, ӧтпырся сьӧма отсӧг сетӧм вылӧ социальнӧй мынтысьӧмъяс йылысь» Коми Республикаса Оланпасӧн урчитӧм случайяс дырйи.»;

2) 3 пунктын:

медводдза абзацын «(тайӧ Положениелӧн 4 пунктса «г» пунктувлӧн мӧд абзацӧн урчитӧм случай кындзи)» кывъяс вежны «(тайӧ Положениелӧн 4 пунктса «в» пунктулӧн да «г» пунктувлӧн мӧд абзацӧн урчитӧм случайяс кындзи)» кывъясӧн;

нёльӧд - кызьӧд абзацъяс киритны;

3) содтыны татшӧм 3.1 да 3.2 выль пунктъяс:

«3.1. Гражданинлысь сьӧма отсӧгын коланлун эскӧдысь документъяс лыдӧ пырӧ:

1) Оланпаслӧн 1 статьяса 2 юкӧнлӧн 1 пунктын индӧм случай вылӧ:

а) федеральнӧй медицинскӧй учреждениеясӧ да Россия Федерацияса субъектъясӧн да муниципальнӧй юкӧнъясӧн веськӧдлан медицинскӧй учреждениеясӧ висьысьясӧс бӧрйӧм кузя, налы вылыс тшупӧда технологияяса (дона) медицинскӧй отсӧг сетӧм могысь, кутшӧмӧн оз могмӧдны Коми Республика мутасын, Коми Республикаса йӧзлысь дзоньвидзалун видзан министерствоса комиссиялысь решение серти сёрнигижӧд; комиссияӧн видлалӧм вылӧ урчиттӧм случайясын - Коми Республикаса йӧзлысь дзоньвидзалун видзан министерстволысь кывкӧртӧд дзескӧдтӧм формаын;

б) 14 арӧсӧдз кагалӧн чужӧм йылысь эскӧдангижӧд копия либӧ 14 арӧссянь 18 арӧсӧдз кагалӧн паспорт копия (18 арӧсӧдз кагаӧс вылыс тшупӧда технологияяса (дона) медицинскӧй отсӧг сетанін дорӧ да бӧр колльӧдысь мортлы);

в) I группаса вермытӧмлун йылысь справка копия (I группаса вермытӧмӧс вылыс тшупӧда технологияяса (дона) медицинскӧй отсӧг сетанін дорӧ да бӧр колльӧдысь мортлы);

г) документ, кутшӧм эскӧдӧ медицинскӧй учреждениеын бурдӧдчан кадколаст;

2) Оланпаслӧн 1 статьяса 2 юкӧнлӧн 2 пунктын индӧм случай вылӧ:

а) Коми Республикаса йӧзлысь дзоньвидзалун видзан министерстволӧн документъяс, кутшӧмъяс эскӧдӧны мортлысь органъяс да (либӧ) чиг вежны коланлун да кутшӧмъяс эскӧдӧны Коми Республика мутасын лӧсялана во кежлӧ гражданалы медицинскӧй отсӧг мынтысьтӧг сетӧм серти канму гарантияяс кузя мутас уджтас пытшкын татшӧм сикас медицинскӧй отсӧгсӧ сетны позьтӧмлун, суйӧрсайса организациялӧн донорӧс корсьӧм серти услугаяслысь дон, а сідзжӧ кутшӧмъясӧ пырӧны шайтъясӧс суйӧрсайса валютаӧ вежӧм да сьӧм вуджӧдӧм йылысь юӧръяс;

б) Коми Республикаса йӧзлысь дзоньвидзалун видзан министерстволӧн документ, кутшӧм эскӧдӧ бур донорӧс корсьӧм дырйи видлалӧм нуӧдны коланлун (Коми Республикаса йӧзлысь дзоньвидзалун видзан министерствоса штатӧ индытӧм медшӧр эксперт-специалистлӧн кывкӧртӧд);

в) Коми Республикаса йӧзлысь дзоньвидзалун видзан министерстволӧн документъяс донорӧс да реципиентӧс медицинскӧя видлавны коланлун йылысь, мый оз пыр Коми Республика мутасын лӧсялана во кежлӧ гражданалы медицинскӧй отсӧг мынтысьтӧг сетӧм серти канму гарантияяс кузя мутас уджтасӧ;

г) услугаясысь мынтысьӧм йылысь документ, кутшӧмъяс йитчӧны нуӧдӧм видлалӧмъяскӧд да донорӧс да реципиентӧс медицинскӧя видлалӧмъяскӧд (банкса мынтысян документъяс либӧ мынтысьӧм йылысь квитанцияяс да касса чек, либӧ медицинскӧй учреждениелӧн справка, мый эскӧдӧ сьӧм мынтӧмсӧ);

3) Оланпаслӧн 1 статьяса 2 юкӧнлӧн 3 пунктын индӧм случай вылӧ:

а) виччысьтӧм лоӧмтор понда сьӧм серти судзсьытӧмлунӧ веськалӧм дырйи, сэтшӧм ситуация понда, мый оланпастэчасӧн урчитӧм пӧрадок серти шуӧма виччысьтӧм лоӧмторйӧн, дзоньвидзалун (эмбур) тшыкӧдӧмкӧд йитӧдын, - оланпастэчасӧн урчитӧм пӧрадок серти Коми Республикаса Веськӧдлан котырӧн примитӧм решение виччысьтӧм лоӧмтор понда сьӧм серти судзсьытӧмлунӧ веськалӧм гражданалы ӧтпырся сьӧма отсӧг сетӧм йылысь, сьӧм отсӧг сетан случай индӧмӧн, сьӧм отсӧглӧн мында да мортӧс (йӧзӧс), кодъяслы сетсьӧ сьӧм отсӧгыс, индӧмӧн (водзӧ - Коми Республикаса Веськӧдлан котырлӧн решение), сьӧма отсӧг сетӧм вылӧ гражданалӧн, кодъяс виччысьтӧм лоӧмтор понда веськалісны сьӧм серти судзсьытӧмлунӧ, лыддьӧг, налысь ов, ним, вич, мортӧс эскӧдысь документъясӧ пырысь юӧръяс да налысь оланін (овланін) индӧмӧн, кутшӧмӧс сетӧ меставывса асвеськӧдлан орган, кодлӧн мутасын оланпастэчасӧн урчитӧм пӧрадок серти пыртӧма виччысьтӧм лоӧмторйын оланног (водзӧ - сьӧм отсӧг сетӧм вылӧ гражданалӧн лыддьӧг);

б) виччысьтӧм лоӧмтор понда сьӧм серти судзсьытӧмлунӧ веськалӧм дырйи, сэтшӧм ситуация понда, мый оланпастэчасӧн урчитӧм пӧрадок серти шуӧма виччысьтӧм лоӧмторйӧн, гражданинлӧн пӧгибнитӧмкӧд (кувсьӧмкӧд) йитӧдын, - Коми Республикаса Веськӧдлан котырлӧн решение, сьӧм отсӧг сетӧм вылӧ гражданалӧн лыддьӧг. Индӧм случайын сьӧма отсӧг босьтӧм вылӧ инӧд эм виччысьтӧм лоӧмтор понда пӧгибнитӧм (кувсьӧм) гражданинлӧн семьяӧ татшӧм пырысьяс, кодъяс виччысьтӧм лоӧмтор понда веськалісны сьӧм серти судзсьытӧмлунӧ:

1) гӧтыр (верӧс), коді лоӧ регистрируйтӧмӧн верӧс сайын (гӧтыраӧн) виччысьтӧм лоӧмтор понда пӧгибнитӧм (кувсьӧм) гражданинкӧд (пӧгибнитан (кувсян) лун кежлӧ);

2) виччысьтӧм лоӧмтор понда пӧгибнитӧм (кувсьӧм) гражданинлӧн бать-мам (сэтшӧм йӧз кыдзи, кодъяслысь мырддьӧма урчитӧм пӧрадок серти бать-мам инӧдъяссӧ либӧ дзескӧдӧма бать-мам инӧдъясын, пи (ныв) пыдди вӧвлӧм босьтысьяс, босьтӧмсӧ кӧ дугӧдӧма налӧн мыж понда);

3) челядь (сы лыдын пи (ныв) пыдди босьтӧмаяс, опека (попечительство) улӧ босьтӧмаяс, сы лыдын приёмнӧй семья йылысь сёрнитчӧм серти), кодъяслы эз тыр 18 арӧс либӧ тайӧ арлыдысь ыджыдджыкъяс, найӧ кӧ лоисны вермытӧмъясӧн налӧн 18 арӧс тыртӧдз, а сідзжӧ индӧм йӧз, кодъяс велӧдчӧны велӧдан учреждениеясын очнӧя, - велӧдчӧм помавтӧдз, но налӧн 23 арӧс тыртӧдз;

4) Оланпаслӧн 1 статьяса 2 юкӧнлӧн 4 пунктын индӧм случай вылӧ:

а) сэтшӧм йӧзлӧн, кодъяс пӧгибнитӧмӧдзыс олісны Коми Республика мутасын (туйвыв лоӧмторъясын суйӧрсайса канму мутасын, спорт кузя вермасьӧмъяс дырйи), - сьӧма отсӧг индӧм йылысь решение Россия Федерацияса семья кодекс серти семьяӧ пырысьясӧн да (либӧ) матысса рӧдвужӧн шуӧм йӧзлӧн, кодъяс пӧгибнитӧмӧдзыс олісны Коми Республика мутасын (туйвыв лоӧмторъясын суйӧрсайса канму мутасын, спорт кузя вермасьӧмъяс дырйи), лёк ногӧн кулӧмкӧд йитӧдын сьӧма отсӧг сетӧм кузя юалӧмъяс серти Коми Республикаса Веськӧдлан котырӧн лӧсьӧдӧм комиссиялӧн, кодӧн веськӧдлӧ Коми Республикаса Юралысьӧс вежысь, коді котыртӧ социальнӧя дорйӧм, социальнӧй отсӧг да йӧзлы отсӧг сетӧм кузя юалӧмъясӧн (водзӧ – Йӧзлӧн лёк ногӧн кулӧмкӧд йитӧдын сьӧма отсӧг сетӧм кузя юалӧмъяс серти комиссия); кувсьӧм йылысь эскӧдангижӧд да документ, мый эскӧдӧ кувсьӧмакӧд (пӧгибнитӧмакӧд) рӧдвуж йитӧдсӧ да кувсьӧмалысь (пӧгибнитӧмалысь) пӧгибнитӧмӧдзыс Коми Республика мутасын олӧмсӧ;

б) бурдӧдчан препаратъяс да (либӧ) медицинскӧй могъяс вылӧ индӧмторъяс ньӧбны коланлун дырйи – Коми Республикаса йӧзлысь дзоньвидзалун видзан министерстволӧн документ, мый эскӧдӧ бурдӧдчан препаратъяс да (либӧ) медицинскӧй могъяс вылӧ индӧмторъяс ньӧбны коланлунсӧ, кутшӧмъясӧс индӧма бурдӧдысь врач, кутшӧмъяс оз пырны бурдӧдчан препаратъяс да (либӧ) медицинскӧй могъяс вылӧ индӧмторъяслӧн лыддьӧгӧ, кутшӧмъясӧс лэдзӧны врачлӧн (фельдшерлӧн) рецептъяс серти медицинскӧй отсӧг мынтысьтӧг сетӧм дырйи, косметологическӧя бурдӧдчӧм да пиньӧ протез вӧчӧм кындзи;

в) шойсӧ вайны коланлун дырйи – муниципальнӧй юкӧнса администрациялӧн справка, кутшӧм мутасын вӧлі кувсьӧмаыс (пӧгибнитӧмаыс) кувсьӧм (пӧгибнитӧм) дырйи, мый эскӧдӧ сэтшӧм мортлысь шойсӧ вайны коланлунсӧ, кодӧс Россия Федерацияса семья кодекс серти шуӧма семьяӧ пырысьӧн да (либӧ) матысса рӧдвужӧн; кувсьӧм йылысь эскӧдангижӧд да документ, мый эскӧдӧ кувсьӧмакӧд (пӧгибнитӧмакӧд) рӧдвуж йитӧдсӧ да кувсьӧмалысь (пӧгибнитӧмалысь) пӧгибнитӧмӧдзыс Коми Республика мутасын олӧмсӧ;

г) ас эмбур да (либӧ) инӧд урчитысь документъяс гусялӧм дырйи – пытшкӧсса делӧяс юкӧнлӧн справка либӧ ёрдлӧн решение, мый эскӧдӧ ас эмбур да (либӧ) инӧд урчитысь документъяс гусялӧмсӧ;

д) пӧжар понда олан жыр воштӧм (бырӧм) дырйи, кутшӧмӧс кутісны асэмбуралан инӧд серти либӧ пай кузя эмбуралан инӧд серти граждана, кодъясӧс пасйӧма оланін серти тайӧ олан жырйын, - вӧвлӧм пӧжар йылысь торъя мога службаясысь справка; олан жыр (пайяс) вылӧ инӧд канмусянь пасйӧм йылысь эскӧдангижӧд либӧ документъяс, мыйяс эскӧдӧны олан жыр вылӧ эмбуралан инӧд лоӧмсӧ «Вӧрзьӧдны позьтӧм эмбур вылӧ да сыкӧд сделкаяс вӧчӧм вылӧ инӧдъяс канмусянь пасйӧм йылысь» Федеральнӧй оланпас вынсявтӧдз; индӧм гражданаӧс эскӧдысь документъяс; семьялысь (гражданинлысь) олан условиеяс материально-бытӧвӧя видлалан акт, кутшӧмӧс лӧсьӧдӧма канму услугаясӧн могмӧдан шӧрин;

е) призыв серти военнӧй служба прӧйдитысь военнослужащӧйлӧн призыв серти военнӧй служба прӧйдитӧм дырйи кувсьӧм (пӧгибнитӧм) дырйи – военнӧй комиссариатӧн сетӧм справка, мый эскӧдӧ призыв серти военнӧй служба прӧйдитысь военнослужащӧйлысь призыв серти военнӧй служба прӧйдитӧм дырйи кувсьӧмсӧ (пӧгибнитӧмсӧ); кувсьӧм йылысь эскӧдангижӧд; кувсьӧмакӧд (пӧгибнитӧмакӧд) рӧдвуж йитӧдъяссӧ да кувсьӧмалысь (пӧгибнитӧмалысь) пӧгибнитӧмӧдзыс Коми Республикаын олӧмсӧ эскӧдысь документ.

3.2. Гражданинлӧн тайӧ Положениелӧн 3 пунктса 1 пунктулын индӧм шыӧдчӧм воан лунсянь 5 уджалан лун чӧжӧн Агентство корӧ документъяс, кутшӧмъяс эскӧдӧны гражданинлысь сьӧма отсӧгын коланлунсӧ, кутшӧмъясӧс индӧма тайӧ Положениелӧн 3.1 пунктын, мыйясӧн вӧдитчӧны канму услугаясӧн могмӧдысь органъяс, муниципальнӧй услугаясӧн могмӧдысь органъяс, мукӧд канму орган, меставывса асвеськӧдлан орган либӧ канму органъяслӧн либӧ меставывса асвеськӧдлан органъяслӧн ведомствоувса организацияяс, сэтшӧм документъяс кындзи, кутшӧмъясӧс индӧма «Канму да муниципальнӧй услугаяс сетӧм котыртӧм йылысь» 2010 во сора тӧлысь 27 лунся 210-ФЗ №-а Федеральнӧй оланпаслӧн 7 статьяса 6 юкӧнын, шыӧдчысьыс эз кӧ сет индӧм документъяссӧ (юӧръяссӧ) ас кӧсйӧм серти.

Гражданин вермӧ сетны документъяссӧ, кутшӧмъяс эскӧдӧны сьӧма отсӧгын коланлунсӧ, тырвыйӧ ас кӧсйӧм серти.

Сьӧма отсӧгын коланлунсӧ эскӧдысь документъяссӧ гражданинӧн аслас сетӧм дырйи индӧм документлысь копияяссӧ вӧчӧ Агентство веськыда приём вылын. Гражданинлы веськыда приём вылын бергӧдсьӧны документ подлинникъяс, кутшӧмъяс эскӧдӧны сьӧма отсӧгын коланлунсӧ, мыйяслысь Агентствоса специалист вӧчӧ копияяссӧ, а сідзжӧ сетсьӧ расписка документъяслысь лыддьӧг да найӧс босьтан кадпас индӧмӧн.

Пошта юкӧн пыр документъяс ыстӧм дырйи документ подлинникъяс оз ыстыссьыны, документ копияяссӧ эскӧдӧм да шыӧдчӧм вылын шыӧдчысьлысь кырымпас эскӧдӧм пӧртсьӧ олӧмӧ федеральнӧй оланпастэчасӧн урчитӧм пӧрадок серти. Документъяссӧ Агентствоӧ сетан лунӧн лыддьыссьӧ Агентствоын найӧс пасъян лун. Индӧм документъяссӧ пасйӧ Агентствоса торъя уджмога специалист Агентствоӧ налӧн воан лунӧ.

Тайӧ Положениелӧн 3.1 пунктын став индӧм документсӧ позьӧ сетны электроннӧй документ формаын, кутшӧмъясӧс эскӧдӧма урчитӧм пӧрадок серти гражданинлӧн электроннӧй кырымпасӧн, ӧтувъя юӧр сетан-коммуникация везъяс отсӧгӧн, сы лыдын «Ӧтуввез» юӧр сетан-коммуникация вез отсӧгӧн, сы лыдын Канму да муниципальнӧй услугаяслӧн ӧтувъя портал отсӧгӧн. Документъяссӧ Агентствоӧ сетан лунӧн лыддьыссьӧ Агентствоын найӧс пасъян лун. Индӧм документъяссӧ пасйӧ Агентствоса торъя уджмога специалист Агентствоӧ налӧн воан лунӧ.».

Сьӧма отсӧгын коланлунсӧ эскӧдысь документъяс поштаӧн либӧ электроннӧй документӧн ыстӧм дырйи, кутшӧмъясӧс эскӧдӧма гражданинлӧн электроннӧй кырымпасӧн, ӧтувъя юӧр сетан-коммуникация везъяс отсӧгӧн, сы лыдын «Ӧтуввез» юӧр сетан-коммуникация вез отсӧгӧн, сы лыдын канму да муниципальнӧй услугаяслӧн ӧтувъя портал отсӧгӧн, документъяслысь лыддьӧг да найӧс босьтан кадпас индӧмӧн распискасӧ Агентство ыстӧ гражданинлы документъяссӧ Агентствоын пасъян лунсянь 3 уджалан лун чӧжӧн.»;

4) 4 пунктын:

«в» да «г» пунктувъяс гижны тадзи:

«в) виччысьтӧм лоӧмтор понда сьӧм серти судзсьытӧмлунӧ веськалӧм дырйи — Коми Республикаса Веськӧдлан котырӧн урчитӧм мында;

г) виччысьтӧм артмӧмторъяс (ситуацияяс) дырйи, мыйяс понда гражданинлӧн лои сьӧм отсӧгын зэв ыджыд коланлун:

сэтшӧм йӧзлӧн лёк ногӧн кулӧм, кодъясӧс Россия Федерацияса семья кодекс серти шуӧма семьяӧ пырысьясӧн да (либӧ) матысса рӧдвужӧн, кодъяс пӧгибнитӧмӧдзыс олісны Коми Республика мутасын (туйвыв лоӧмторъясын суйӧрсайса канму мутасын, спорт кузя вермасьӧмъяс дырйи), - 50 000 шайт;

бурдӧдчан препаратъяс да (либӧ) медицинскӧй могъяс вылӧ индӧмторъяс ньӧбны коланлун дырйи, кутшӧмъясӧс индӧма бурдӧдысь врач, кутшӧмъяс оз пырны бурдӧдчан препаратъяс да (либӧ) медицинскӧй могъяс вылӧ индӧмторъяслӧн лыддьӧгӧ, кутшӧмъясӧс лэдзӧны врачлӧн (фельдшерлӧн) рецептъяс серти мынтысьтӧг медицинскӧй отсӧг сетӧм дырйи, косметологическӧя бурдӧдчӧм да пиньӧ протез вӧчӧм кындзи, — 3 000 шайт;

сэтшӧм мортлысь шойсӧ вайны коланлун дырйи, кодӧс Россия Федерацияса семья кодекс серти шуӧма семьяӧ пырысьӧн да (либӧ) матысса рӧдвужӧн, - 3 000 шайт;

ас эмбур да (либӧ) инӧд урчитысь документъяс гусялӧм дырйи — 3 000 шайт;

пӧжар понда олан жыр воштӧм (бырӧм) дырйи, кутшӧмӧс кутісны асэмбуралан инӧд серти либӧ пай кузя эмбуралан инӧд серти граждана, кодъясӧс пасйӧма оланін серти тайӧ олан жырйын, олан жырйын дзоньталан уджъяс нуӧдӧм вылӧ да (либӧ) медводдза коланлуна вузӧсъяс ньӧбӧм вылӧ, кутшӧмъяс бырисны пӧжар понда, - 5 000 шайт;

призыв серти военнӧй служба прӧйдитысь военнослужащӧйлӧн призыв серти военнӧй служба прӧйдитӧм дырйи кувсьӧм (пӧгибнитӧм) дырйи, кодӧс Россия Федерацияса семья кодекс серти шуӧма семьяӧ пырысьӧн да (либӧ) матысса рӧдвужӧн, коді пӧгибнитӧмӧдзыс оліс Коми Республика мутасын , - 100 000 шайт.»;

5) 5 пунктын:

медводдза абзац гижны тадзи:

«5. Тайӧ Положениелӧн 4 пунктса «г» пунктувлӧн мӧд абзацӧн урчитӧм случай дырйи сьӧма отсӧг индӧм йылысь (водзӧ - йӧзлӧн лёк ногӧн кулӧм дырйи сьӧма отсӧг) либӧ сійӧс индӧмын ӧткажитӧм йылысь решениесӧ примитӧ Йӧзлӧн лёк ногӧн кулӧм дырйи сьӧма отсӧг сетӧм кузя юалӧмъяс серти комиссия гражданинӧн Коми Республикаса Юралысьлы либӧ Коми Республикаса Веськӧдлан котырлы шыӧдчӧм сетан лунсянь 5 уджалан лун чӧжӧн, сы дорӧ кувсьӧм йылысь эскӧдангижӧд да пӧгибнитӧмаыскӧд рӧдвуж йитӧдъяссӧ да пӧгибнитӧмалысь пӧгибнитӧмӧдзыс Коми Республикаын олӧмсӧ эскӧдысь документъяс содтӧмӧн.»;

нёльӧд абзацын «(водзӧ — содтана документъяс), 3 уджалан лун чӧжӧн решение примитан лунсянь ыстыссьӧны Агентствоӧ» кывъяс вежны «(водзӧ — содтана документъяс), да Коми Республикаса Веськӧдлан котырлӧн решение 3 уджалан лун чӧжӧн индӧм решениеяс примитан лунсянь ыстыссьӧны Агентствоӧ»;

витӧд абзац гижны тадзи:

«Агентство 3 уджалан лун чӧжӧн индӧм решениеяс Агентствоӧ воан лунсянь йӧзӧдӧ сьӧма отсӧг мынтӧм йылысь тшӧктӧд, кутшӧмӧс 5 уджалан лун чӧжӧн йӧзӧдан лунсянь Агентство ыстӧ канму услугаясӧн могмӧдан шӧринӧ.»;

6) 5.1 пункт гижны тадзи:

«5.1. Сьӧма отсӧг индӧм либӧ индӧмын ӧткажитӧм йылысь решение да шыӧдчӧм видлалан бӧртасъяс йылысь гражданинлы юӧртӧм (тайӧ Положениелӧн 4 пунктса «в» пунктулӧн да «г» пунктувлӧн мӧд абзацӧн урчитӧм случайяс кындзи) пӧртсьӧ олӧмӧ Агентствоӧн:

а) тайӧ Положениелӧн 3 пунктын индӧм документъяс сетан лунсянь 30 календарнӧй лун чӧжӧн (кор документъяссӧ, кутшӧмъяс эскӧдӧны гражданинлысь сьӧма отсӧгын коланлунсӧ, гражданин сетӧ ас кӧсйӧм серти);

б) Агентстволӧн корӧм вылӧ, кутшӧмӧс индӧма тайӧ Положениелӧн 3.2 пунктса медводдза абзацын, бӧръя вочакыв воан лунсянь 10 лун чӧжӧн (кор документъяссӧ, кутшӧмъяс эскӧдӧны гражданинлысь сьӧма отсӧгын коланлунсӧ, гражданин оз сет ас кӧсйӧм серти);

Тайӧ Положениелӧн 3.2 пунктса медводдза абзацӧн урчитӧм корӧм ыстӧм дырйи Агентствоса юрнуӧдысь либӧ сыӧн уполномочитӧм морт нюжӧдӧ корӧм видлалан кадколастсӧ коран документъяс босьтӧм вылӧ колана кадколаст вылӧ, но 30 календарнӧй лунысь оз дырджык, мый йылысь юӧртсьӧ гражданинлы гижӧда юӧр ыстӧмӧн лӧсялана корӧм ыстан лунсянь 5 календарнӧй лун чӧжӧн.»;

7) 6 пунктын:

медводдза абзацын «(тайӧ Положениелӧн 4 пунктса «г» пунктувлӧн мӧд абзацӧн урчитӧм случай кындзи)» кывъяс вежны «(тайӧ Положениелӧн 4 пунктса «в» пунктулӧн да «г» пунктувлӧн мӧд абзацӧн урчитӧм случайяс кындзи)» кывъясӧн;

1 пунктулын «3 пунктса 2 пунктулын» кывъяс вежны «3.1 пунктын» кывъясӧн;

8) 7 пунктын «(тайӧ Положениелӧн 4 пунктса «г» пунктувлӧн мӧд абзацӧн урчитӧм случай кындзи)» кывъяс вежны «(тайӧ Положениелӧн 4 пунктса «в» пунктулӧн да «г» пунктувлӧн мӧд абзацӧн урчитӧм случайяс кындзи)» кывъясӧн.

Вуджӧдіс Хазова Е. В. - 17 881 пас